CELEX: 62009TA0146
Language: lv
Date: 2013-05-17 00:00:00
Title: Lieta T-146/09: Vispārējās tiesas 2013. gada 17. maija spriedums — Parker ITR un Parker-Hannifin /Komisija (Konkurence — Aizliegtas vienošanās — Eiropas jūras cauruļvadu tirgus — Lēmums, ar kuru konstatēts EKL 81. panta un EEZ līguma 53. panta pārkāpums — Cenu noteikšana, tirgus sadale un apmaiņa ar komerciāli jutīgu informāciju — Vainojamība pārkāpjošā rīcībā — Naudas sodi — 2006. gada pamatnostādnes naudas sodu noteikšanai — Tiesiskā paļāvība — Ierobežojums 10 % apmērā — Atbildību mīkstinoši apstākļi — Sadarbība)

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 189/16
            
         Vispārējās tiesas 2013. gada 17. maija spriedums — Parker ITR un Parker-Hannifin/Komisija
   (Lieta T-146/09) (1)
   
   (Konkurence - Aizliegtas vienošanās - Eiropas jūras cauruļvadu tirgus - Lēmums, ar kuru konstatēts EKL 81. panta un EEZ līguma 53. panta pārkāpums - Cenu noteikšana, tirgus sadale un apmaiņa ar komerciāli jutīgu informāciju - Vainojamība pārkāpjošā rīcībā - Naudas sodi - 2006. gada pamatnostādnes naudas sodu noteikšanai - Tiesiskā paļāvība - Ierobežojums 10 % apmērā - Atbildību mīkstinoši apstākļi - Sadarbība)
   2013/C 189/29
   Tiesvedības valoda — angļu
   
      Lietas dalībnieki
   
   
      Prasītājas: Parker ITR Srl (Veniano, Itālija) un Parker-Hannifin Corp. (Mayfield Heights, Ohio, Savienotās Valstis) (pārstāvji — B. Amory, F. Marchini Càmia un F. Amato, advokāti)
   
      Atbildētāja: Eiropas Komisija (pārstāvji — sākotnēji N. Khan, V. Bottka un S. Noë, vēlāk S. Noë un R. Sauer)
   
      Priekšmets
   
   Par prasību galvenokārt daļēji atcelt Komisijas 2009. gada 28. janvāra Lēmumu C(2009) 428, galīgā redakcija, par izmeklēšanas procedūru saskaņā ar [EKL] 81. pantu un EEZ līguma 53. pantu (lieta COMP/39406 — Marine Hoses), ciktāl šis lēmums attiecas uz prasītājām, un pakārtoti atcelt vai ievērojami samazināt prasītājām šajā lēmumā uzlikto naudas sodu
   
      Rezolutīvā daļa:
   
   
               1)
            
            
               atcelt Komisijas 2009. gada 28. janvāra Lēmuma C(2009) 428, galīgā redakcija, par izmeklēšanas procedūru saskaņā ar [EKL] 81. pantu un EEZ līguma 53. pantu (lieta COMP/39.406 — Marine Hoses) 1. panta i) punktu, ciktāl Eiropas Komisija tajā ir konstatējusi, ka Parker ITR Srl ir piedalījusies pārkāpumā laikposmā pirms 2002. gada 1. janvāra;
            
         
               2)
            
            
               atcelt Lēmuma C(2009) 428, galīgā redakcija, 2. panta e) punktu;
            
         
               3)
            
            
               noteikt Parker ITR uzliktā naudas soda summu EUR 6 400 000 apmērā, par kuras samaksu Parker Hannifin Corp. ir solidāri atbildīga attiecīgi EUR 6 300 000 apmērā;
            
         
               4)
            
            
               pārējā daļā prasību noraidīt;
            
         
               5)
            
            
               Komisija sedz savus, kā arī atlīdzina Parker ITR un Parker Hannifin tiesāšanās izdevumus.
            
         
      (1)  OV C 141, 20.6.2009.